section_heading: Rani život
paragraph_text: LaMarcus Aldridge rođen je 19. srpnja 1985. u Seagovilleu, država Teksas, u blizini Dallasa. Tijekom djetinjstva centralna ličnost u životu bila je majka koja je vodila brigu o djeci, osobito nakon razvoda kada je LaMarcus išao u peti razred osnovne škole. Aldridge je tako u šali izjavio kako mu je prva uspomena u životu ona kako mu majka govori da jede sporije, a u ozbiljnijem tonu će reći kako "kad sam bio mlađi provodio sam dosta vremena sam ili s mamom, ali kad sam krenuo u srednju školu ona je stvarno postala moj bliski prijatelj". Upravo majka se brinula da Aldridge, nakon što je postalo jasno kako se radi o jednom od najboljih srednjoškolskih igrača, ne donese krivu odluku. Ona je bila i oslonac u LaMarcusovoj konačnoj odluci da izabere sveučilište Teksas. iako je bilo jako puno interesenata, čak i iz NBA.